I Region Nordjylland er der det seneste døgn registreret 39 tilfælde med covid-19. Det er det samme antal som mandagens tal. Det viser de seneste opgørelser fra Statens Serum Institut. Det seneste døgn er der foretaget færre coronaprøver end i mandags. Her var tallet på 15.498 prøver. I dag, tirsdag, ligger tallet på 10.858 prøver. Der er registreret to dødsfald i regionen, hvilket er en stigning på én. I øjeblikket er der 37 indlagte på regionens hospitaler. Dét tal var mandag på 40 personer. Positivprocenten for Region Nordjylland - der er målt over de seneste syv dage - ligger i øjeblikket på 0,32. Status på vaccinationer De seneste opgørelser viser, at 4,33 procent har påbegyndt vaccination mod covid-19 i Region Nordjylland. I alt er 3,16 procent færdigvaccineret i regionen. Incidenstal i Nordjylland Incidenstallet pr. 100.000 indbyggere er målt over de seneste syv dage, og i Nordjylland er det lige nu Vesthimmerlands Kommune, der har det højeste incidenstal på 79,2. Dernæst kommer Thisted Kommune med et incidenstal på 57,6. I den laveste ende i Nordjylland ligger Læsø Kommune med et tal på 0 og Rebild Kommune med et incidenstal på 10.

Opsummering:
De seneste opgørelser viser, at 4,33 procent har påbegyndt vaccination mod covid-19 i Region Nordjylland.